**OBRAZLOŽENJE OPĆEG DIJELA PRVIH IZMJENA I DOPUNA PRORAČUNA**

**GRADA NOVSKE ZA 2020. GODINU**

PRAVNI OSNOV

Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

OBRAZLOŽENJE

Prvim izmjenama i dopunama Proračuna za 2020. godinu iskazano je povećanje plana proračuna za 4,38 % ili za 3.544.000,00 kn tako da plan iznosi 84.474.428,00 kn. Gradonačelnik Grada Novske 23. siječnja 2020. godine donio je Odluku o odabiru najpovoljnije ponude u postupku nabave *Radovi na rekonstrukciji i dogradnji postojeće zgrade hotela Knopp*. Odabrana ponuda sukladna je uvjetima i zahtjevima iz dokumentacije o nabavi i ekonomski je najpovoljnija ponuda s iznosom od 31.109.862,09 kn. Za navedeni predmet javne nabave, ukupno planirana sredstva kroz trogodišnje razdoblje iznose 27.866.000,00 kn. Ovim izmjenama i dopunama osiguravaju se dodatna sredstva u iznosu od 3.244.000,00 kn, u svrhu završetka postupka javne nabave, tj. potpisivanja ugovora. Dodatna sredstva osigurana su u iznosu od 2.000.000,00 kn pomoći iz državnog proračuna, točnije pomoći Ministarstva kulture i 1.244.000,00 iz općih prihoda koji će biti uplaćeni iz Ministarstva financija kao kompenzacijska mjera Vlade RH za premošćivanje jaza u smanjenju prihoda od poreza na dohodak koje će osjetiti jedinice lokalne samouprave zbog povećanja osnovnog osobnog odbitka s 3.800,00 kn na 4.000,00 kn.

Ovim izmjenama i dopunama povećan je plan programa *Gospodarstvo*, točnije projekt *Poljoprivreda i ruralni razvoj* na stavkama rashoda Upravnog odjela za komunalni sustav, prostorno planiranje i zaštitu okoliša. Sredstva su povećana za 300.000,00 kn na ime održavanja poljoprivrednog zemljišta izgradnjom ograde za zaštitu usjeva od divljači.

**OBRAZLOŽENJE POSEBNOG DIJELA PRVIH IZMJENA I DOPUNA PRORAČUNA ZA 2020. GODINU**

**Program 1010 GOSPODARSTVO – ~~200.000,00~~ kn 500.000,00 kn**

**Pravni temelj**:

Zakon o lokalnoj i područnoj (regionalnoj) samoupravi, Zakonu o poljoprivredi, Statut Grada i drugi zakonski i podzakonski akti koji reguliraju problematiku iz nadležnosti upravnog odjela.

**Cilj programa:**

Cilj ovog programa je poticati razvoj poduzetništva i poljoprivrede, potaknuti osnivanje novih i jačanje postojećih subjekata, povećati zaposlenost, te mjerama ruralnog razvoja pridonijeti unapređenju konkurentnosti poljoprivrednog sektora, očuvanju i unapređenju okoliša i krajobraza i poboljšati kvalitetu života u ovom ruralnom području.

**Program obuhvaća sljedeće tekuće projekte**:

**Tekući projekt 1010 T100001 Poljoprivreda i ruralni razvoj – ~~200.000,00 kn~~ 500.000,00 kn**

Sredstva planirana ovim projektom u iznosu od 200.000,00 kn kojima se planiralo izgraditi cca 2.000 metara dužnih ograde koja dijeli šumu od poljoprivrednih površina u području ispod naselja Rajić i Borovac, povećavaju se na iznos od 500.000,00 kn. Ovim sredstvima se planira izgraditi cca 4.600 metara dužnih ograde. Obnovom ove ograde bi se spriječilo divljač da pravi štete na poljoprivrednim usjevima, koje su u ovom trenutku vrlo velike.

Plan realizacije

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2020. | Ciljana vrijednost 2021. | Ciljana vrijednost 2022. |
| Metara ograde | Izgradnja zaštitne ograde | m | 2130 | ~~2000~~  4600 |  |  |